Page:Comical story of Thrummy Cap and the ghaist (1).pdf/11

11 As gif the sun was shining bright; The ghaist was stanen at the door, In the same dress he had afore; And o'er anent it at the wa', Were ither apparitions twa, Thrummy beheld thein for a wee, But deil a word as yet spoke he; The spirits seem'd to kick a ba', The ghaist against the tither twa; Whilk close they drave baith back and fore Atweech the chimla and the door, He stops a while, and sees the play; Syne rinnin up he this did say, Ane for ane may weel compare, But twa for ane is rather sair; The play's nae equal, sae I vow, Dear brother Thrummy, I'll help you. Then wi' his fit he kick'd the ba', Gard it play stot against the wa'; Quick then as lightning frae the sky, The spectres with a horrid cry, All vanish'd in a clap o' thun'er. While Thrummy at the same did won'er. The room was quiet now and dark, An' Thrummy stirping in his sark; Glauming the gate back till his bed, He thinks he hears a person tread, An' e'er he gat without the door, The Ghaist again stood him before, And in his face did staring stand, Wi' a big candle in its hand, Quoth Thrummy, Friend, I want to know